OzLabs/hebrew-wiki-articles huggingface dataset:
האנה קליין

האנה קליין (בגרמנית: Hanna Klein; נולדה ב-9 באפריל 1993) היא אתלטית גרמניה, אלופת אירופה באולם (איסטנבול 2023) בריצת 3000 מטר וזוכת מדליית ארד באליפות אירופה באולם (טורון 2021) בריצת 1500 מטר.

== ביוגרפיה ==
=== 2017 ===
באליפות אירופה באולם שנערכה בבלגרד שבסרביה במרץ 2017 סיימה קליין במקום תשיעי בריצת 3000 מטר בתוצאה של 8:58.57 דקות.

באליפות העולם שנערכה באותה שנה בלונדון, הממלכה המאוחדת סיימה קליין במקום 11 בריצת 1500 מטר בתוצאה של 4:06.22 דקות.

=== 2018 ===
באליפות העולם באולם שנערכה בברמינגהאם, הממלכה המאוחדת במרץ 2018 סיימה במקום 19 בריצת 1500 מטר בתוצאה של 4:12.11 דקות.

באליפות אירופה שנערכה בברלין, גרמניה באותה שנה השתתפה קליין בגמר ריצת 5000 מטר, אך לא סיימה את הריצה.

=== 2021 ===
==== מדליית ארד באליפות אירופה באולם ====
באליפות אירופה באולם שנערכה בטורון שבפולין במרץ 2021 זכתה קליין במדליית ארד בריצת 1500 מטר בתוצאה של 4:20.07 דקות, אחרי אליס ונדראלסט מבלגיה (4:18.44 דקות) והולי ארצ'ר מהממלכה המאוחדת (4:19.91 דקות).

באולימפיאדת טוקיו שנערכה באותה שנה סיימה קליין במקום 40 בריצת 1500 מטר בתוצאה של 4:14.83 דקות.

=== 2022 ===
באליפות העולם באולם שנערכה בבלגרד, סרביה בשנת 2022 היא סיימה במקום 11 בריצת 3000 מטר בתוצאה של 8:48.73 דקות.

באליפות העולם שנערכה ביוג'ין, אורגון, ארצות הברית באותה שנה היא סיימה במקום 16 בריצת 1500 מטר בתוצאה של 4:05.85 דקות.

באליפות אירופה שנערכה במינכן, גרמניה באותה שנה היא סיימה במקום חמישי בריצת 1500 מטר בתוצאה של 4:05.49 דקות.

=== 2023 ===
==== אלופת אירופה באולם ====
באליפות אירופה באולם שנערכה באיסטנבול, טורקיה במרץ 2023 היא זכתה במדליית זהב בריצת 3000 מטר בשיא אישי חדש של 8:35.87 דקות, לפני קונסטנזה קלוסטרהלפן מגרמניה (8:36.50 דקות) ומליסה קורטני-בראיינט מהממלכה המאוחדת (8:41.19 דקות).

== שיאים אישיים ==
=== אצטדיון ===
* ריצת 1500 מטר: 4:02.58 דקות (2021)
* ריצת 3000 מטר: 8:45.00 (2019)

=== אולם ===
* ריצת 1500 מטר: 4:06.23 דקות (2023)
* ריצת 3000 מטר: 8:35.87 דקות (2023)

==קישורים חיצוניים==

קטגוריה:אתלטים גרמנים
קטגוריה:אתלטיות גרמניות
קטגוריה:אלופות אירופה באתלטיקה
קטגוריה:גרמניות שנולדו ב-1993
קטגוריה:גרמנים שנולדו ב-1993
קטגוריה:רצות באולימפיאדת טוקיו (2020)
גילדהול (וינדזור)

הגילדהול של וינדזור הוא מבנה הניצב בעיירה וינדזור שבבריטניה, בקרבת טירת וינדזור. הוא משמש כבית העירייה של העיירה.

קיומו של מבנה באתר הגילדהול מוזכר כבר במסמכים משנת 1369 ו-1439. מבנה באתר זה מופיע גם במפה משנת 1607 ובו עמודי תמך בדומה לאלו הקיימים במבנה הנוכחי.

הקמת המבנה הניצב כיום באתר החלה בשנת 1687 בתכנונו של סר תומאס פיץ (Thomas Fitz) והושלמה ב-1690. קימת טענה כי גם כריסטופר רן היה מעורב בתכנונו, אך ספק אם היא מבוססת דיה.

המבנה הוא תלת מפלסי לרבות מרתף וידוע באכסדרת העמודים התופסת חלק ממפלס הקרקע בו, אשר הוקמה על מנת לשמש מעת לעת כשטח לשווקים. ב-1708 הוצב פסל של אן, מלכת בריטניה בגומחה בקיר הצפוני של הבניין. בשנת 1713 הוצב פסל של בעלה הנסיך ג'ורג', דוכס קמברלנד בגומחה בקיר הדרומי של המבנה. ב-1829 הושלמה הקמתו של אגף נוסף למבנה מצד מזרח בתכנונו של ג'יימס בדבורו (James Bedborough).

בשנת 1851 שופץ המבנה והוא שופץ שנית בשנים 1950–{{כ}}1951 והוכר כבניין רשום מדרגה I. הוא נפתח מחדש במהלך פסטיבל בריטניה על ידי הנסיכה אליזבת (לימים המלכה אליזבת השנייה). דיונים של בית משפט מקומי נערכו בבניין עד לשנת 1971.

מאז הוקם ב-1974 הרובע המלכותי של וינדזור ומיידנהד משתמשת מועצת הרובע במבנה לשם עריכת דיונים וטקסים. בשנת 2005 נערך במקום טקס הנישואין של הנסיך צ'ארלס וקמילה פארקר-בולס. בשלהי אותה שנה נערך בו אחד מטקסי הנישואים הראשונים שנערכו באנגליה של בני זוג מאותו המין - של הזמר אלטון ג'ון ובן זוגו דייוויד פרניש .

בעת חנוכת המבנה המחודש ב-1951 נפתח בו גם מוזיאון, העוסק בהיסטוריה של וינדזור ומיידנהד, וב-2011 חנכה המלכה אליזבת השנייה במקום את המוזיאון המחודש.

==קישורים חיצוניים==

* [https://historicengland.org.uk/listing/the-list/list-entry/1117752 הגילדהול], באתר Historic England
* [http://windsormuseum.org.uk/history-guildhall/ ההיסטוריה של הגילדהול], באתר Windsor Museum

וינדזור
קטגוריה:וינדזור
קטגוריה:אנגליה: מבנים רשומים דרגה I
חבצלת רון

שושנה (רון) רייך (1936 – פברואר 2013) הייתה זמרת ישראלית. מחלוצות הפופ התימני-ישראלי.

==ביוגרפיה==
חבצלת רון נולדה בשם מזל דמארי למשפחה יהודית בעדן, שכיום בתימן. בהיותה בת 8 עלתה עם משפחתה לארץ ישראל, וגדלה בתל אביב בשכונת עזרא.

ב-1960 הקליטה מספר שירים בעברית ושירים בתימנית, שיצאו על גבי תקליט של חברת "מקולית", הופיעה כזמרת מובילה במועדון "עומר כיאם", הופיעה ביחד עם להקה הונגרית וב"תיאטרון העולים" של חיים אברון. הופיעה עם הזמר ג'ו עמר. בתחילת שנות ה-60 הצטרפה ללהקה שהופיעה במזרח אירופה וזכתה להצלחה רבה. הקליטה שירים רבים בתימנית, גרמנית, יידיש, אנגלית ועברית, והופיעה בטלוויזיה הגרמנית.

בסוף שנות השישים נישאה לשמואל רייך, ניצול השואה מפולין. עם הנישואים פרשה מעולם המוזיקה. הם התגוררו במנהיים, ועבדו בחנות הטקסטיל שבבעלותם. ב-1969 נולד בנם, גדעון. ב-1980 חזרה עם משפחתה לתל אביב, אך לאחר ארבע שנים היגרה המשפחה לארצות הברית. רון עבדה כגננת במשך שנים רבות.

רייך נפטר ב-2011, וכעבור שנתיים, בפברואר 2013, נפטרה רון ממחלת הסרטן.

== שיריה המפורסמים ==
* דבקת האביר (יפתי דלגי נא) – מילים ולחן: נחמיה שרעבי, עיבוד: גיל אלדמע, חליל: אורי שהם, הקלטה 26 ביוני 1961
* הבה נגילה – מילים: אברהם צבי אידלזון, לחן: עממי חסידי, הקלטה 1964
* יפים הלילות בכנען (מה יפים הלילות בכנען) – מילים: יצחק קצנלסון, לחן: עממי ערבי, הקלטה 1965
* קריה יפהפייה – מילים: זכריה אלצ'אהרי, לחן: עממי תימני, הקלטה 14 בספטמבר 1963
* רועה ורועה (אי שם הרחק בין ההרים) – מילים ולחן: מתתיהו שלם, 1965

==קישורים חיצוניים==

* 
* 
* 
* 
* 
* 
* [http://jewish.songs24.de/havazelet_ron.htm Havazelet Ron] 

== הערות שוליים ==

קטגוריה:זמרות ישראליות
קטגוריה:זמרות השרות בעברית
קטגוריה:ישראליות ילידות תימן
קטגוריה:זמרים ישראלים ממוצא תימני
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנפטרו מסרטן
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2013
קטגוריה:ישראלים שנפטרו ב-2013
חיל המתנדבים הרוסי

תג אותו עונדים אנשי הצבא, שהיה תג [[צבא השחרור הרוסי.]]
חיל המתנדבים הרוסי (ברוסית: Русский добровольческий корпус; באוקראינית: Російський добровольчий корпус) הוא קורפוס שמורכב ממתנדבים רוסים, לאומנים ברובם, שלוחם לצד אוקראינה במהלך מלחמת אוקראינה–רוסיה.

==רקע==
בניגוד ללגיון "חירות לרוסיה", המורכב לכאורה מחיילים רוסים שנתפסו בשבי, החיל מגייס מהגרים רוסים אתניים המתגוררים בשטחה של אוקראינה, כמו גם במספר מדינות אחרות באירופה.

באוגוסט 2022, החיל החל לשתף פעולה עם הכוחות המזוינים של אוקראינה, אך לא הוכר כיחידה של הצבא האוקראיני. לדברי מייסד החיל, דניס קפוסטין, "הייתי צריך להגיע לנשיא אוקראינה כדי להכריז על עצמי ולבקש הזדמנות להילחם באופן רשמי".<ref></ref>

בנובמבר 2022 הודיעה "המועצה האזרחית", גוף שמורכב מנציגי האופוזיציה הרוסית, על גיוס מתנדבים לשורות היחידות הלאומיות בתוך הכוחות המזוינים של אוקראינה, כולל חיל המתנדבים הרוסי.
== זיהוי ==
מרבית אנשי היחידה הם לאומנים רוסים, אשר בנוסף לסמל הרשמי של החיל, עושים שימוש בדגל אוקראינה וחלק מהלוחמים עוטים תג על החזה בצורת התג ההיסטורי של צבא השחרור הרוסי.

לדברי אחד המפקדים, את לוחמי החיל "אפשר לייחס דווקא לקשת הפוליטית השמרנית הימנית". באחד מפרסומי הטלגרם של היחידה, מצוין כי האידאולוגיה מבוססת גם על "עקרון אי-הפשרה – דחיית כל צורה של שיתוף פעולה עם יורש המשטר הסובייטי, משטר פוטין ונציגיו", ולדעתם "פוטין וחניכיו הורסים את הרוסים כעם".

ב-21 באוקטובר 2022, במסיבת עיתונאים של סוכנות הידיעות אינטרפקס-אוקראינה, התפרסם מזכר של חיל המתנדבים הרוסי. בדצמבר 2022, החיל קיבל כמתנת מורשת את הדגל של יחידות צבא המתנדבים ההיסטורי ודגל יחידות התנועה הלבנה.

==מבצעים==
בראיון לרדיו Polskie אמר אלכסנדר "פורטונה", ממפקדי היחידה, שחייליו השתתפו בכל קווי החזית במהלך הפלישה הרוסית לאוקראינה.

ב-2 במרץ 2023, אנשי החיל הכריזו כי הגיעו לכפר ליובצ'אנה שבמחוז בריאנסק, רוסיה.

במאי 2023 לוחמי החיל היו מעורבים בפלישה לרוסיה, תוך השתלטות על כמה כפרים במחוז בלגורוד בגיבוי לגיון חירות לרוסיה.

==ראו גם==
* הצבא הרפובליקני הלאומי (רוסיה)
* לגיון חירות לרוסיה – גדוד המשרת לצד צבא אוקראינה ומורכב מעריקי הכוחות המזוינים של הפדרציה הרוסית
* צבא השחרור הרוסי – חיל מתנדבים רוסי בשירות הנאצים.

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הכוחות המזוינים של אוקראינה
קטגוריה:יחידות מתנדבים
קטגוריה:הפלישה הרוסית לאוקראינה
יאדר בנימיני

יאדר בנימיני (באיטלקית: Jader Bignamini; נולד ב-1976) הוא מנצח וקלרניתן איטלקי.

== קריירה ==
בנימיני נולד בקרמה שבאיטליה, ובילדותו החל להתעניין בקלרינט. הוא למד מוזיקה באופן רשמי בקונסרבטוריון של פיאצ'נצה והצטרף לתזמורת ג'וזפה ורדי של מילאנו כקלרניתן. הוא פיתח את העניין שלו בניצוח בעודו חבר בלה ורדי, והפך לעוזר המנצח של התזמורת ב-2010.מאוחר יותר הפך למנצח חבר של תזמורת לה ורדי. הופעת הבכורה המקצועית שלו כמנצח הייתה בגיל 28. המורים שלו בניצוח כללו את ריקרדו שאיי.

בארצות הברית, בנימיני ניצח לראשונה באופרה של סנטה פה ביולי 2015. הופעת הניצוח הראשונה שלו במטרופוליטן אופרה הייתה בנובמבר 2017. ביוני 2018, בנימיני ניצח לראשונה על תזמורת דטרויט, כמנצח מחליף לליאונרד סלטקין. הוא חזר לדטרויט באוקטובר 2019 כמנצח אורח של התזמורת. בינואר 2020, תזמורת דטרויט הודיעה על מינויו של בנימיני למנהל המוזיקלי הבא שלה, החל בעונת 2020–2021, עם חוזה ראשוני של 6 עונות.

לבנימיני ולאשתו לידיה, בעצמה קלרניתנית, שני ילדים. לפני מינויו לניצוח בדטרויט התגוררה המשפחה בקרמונה.

==קישורים חיצוניים==
*

== הערות שוליים ==

קטגוריה:מנצחים איטלקים
קטגוריה:קלרניתנים
קטגוריה:איטלקים שנולדו ב-1976
מרדכי הרה

קבוצת מכבי יפו ב-1960–"תינוקות ספאסוב". עומדים מימין לשמאל: המאמן [[ואסיל ספאסוב, חבר הנהלה סירומחוב, אהרן לוי (אהרונצ'ו), משה בורסוק (חיזוק מהפועל תל אביב), בובי קלמי, פרסיאדו אביגדור-מנהל הקבוצה, בלפור גולדברג, צ'וצ'קו לוי, בוחוס ג'וג'וסיאן, מוני אפסנאי. בשורת הכורעים מימין לשמאל: דיקו הרה, מוצי ליאון, ציון דגמי, אהרן חנוני, ישראל אשכנזי]]
מרדכי (דיקו) הרה (נולד ב-12 בדצמבר 1944, סופיה, ממלכת בולגריה), הוא כדורגלן עבר ישראלי, אשר שיחק לרוב בעמדת הקשר, ומזוהה עם קבוצת מכבי יפו.

==קורות חייו==
דיקו הרה נולד ב-1944 בסופיה בירת בולגריה ליצחק ואסתר. בשלהי 1948, במסגרת העלייה ההמונית, עלתה משפחתו לישראל והתיישבה ביפו. ב-1957 רשם אותו אביו לקבוצת הנערים של מכבי יפו, ושם שיחק לצד מוצי ליאון, בלפור גולדברג ואברהם מעודד. ב-1960 בחלקה השני של עונת 1959/1960 בליגה הלאומית העלה אותו המאמן ואסיל ספאסוב לשורות הבוגרים למשחק עם מכבי תל אביב. לאחר עשרים דקות נפגע הרה והוחלף. הוברר כי סבל מקרע במניסקוס והוא נעדר לתקופה ארוכה מהמגרשים. הוא שב לשחק בשורות הבוגרים ב-3 באוקטובר 1964, במשחק מול הכח מכבי רמת גן, במחזור הראשון של עונת 1964/1965 בליגה הלאומית. הרה שיחק בעמדת הקשר. הוא שיחק בשורות מכבי יפו ב-184 משחקים בליגה הראשונה, ובהם הבקיע 11 שערים.

בעונת 1964/1965 בליגה הלאומית קיבל הצעה מוואסיל ספאסוב מאמן מכבי חיפה לעבור ולשחק בשורותיה. הנהלת מכבי יפו סרבה לשחררו, הרה לא היה מעוניין להיכנס להסגר, ונשאר לשחק במכבי יפו. משחק הליגה האחרון שלו היה ב-18 בנובמבר 1972 מול מכבי פתח תקווה, בראשית עונת 1972/1973 בליגה הלאומית תחת המאמן חאקו זעפרני. בסיומה של העונה הוא פרש ממשחק פעיל.

לאחר פרישתו השתלב הרה בהנהלת מכבי יפו. ב-1976 מונה למנהל מחלקת הכדורגל של האגודה, ועבד לצידו של צ'וצ'קו לוי שהיה מאמנה. במהלך עונת 1976/1977 בליגה הלאומית סיימה מכבי יפו כסגנית האלופה והעפילה למשחקי האינטרטוטו. ב-1979 פרש מתפקידו. בהמשך, שב לכהן כמנהל הקבוצה.

עם שחרורו מצה"ל התקבל הרה לעבודה בעיריית תל אביב-יפו. הוא החל כרכז ספורט במרכז ספורט בשכונת התקווה. עם השנים התקדם לתפקיד מנהל הטקס והאירועים בעירייה ועבד בצמוד לשלושה ראשי ערים: שלמה להט, רוני מילוא ורון חולדאי. מאז פרישתו לגמלאות, היה פעיל וארגן אירועים חברתיים לקהילת יוצאי בולגריה בישראל. כמו כן ביחד עם חברו לקבוצה אהרן לוי ארגן מפגשים חברתיים לוותיקי מכבי יפו.

הרה מתגורר בראשון לציון, הוא נשוי לרחל, אב לשלושה ילדים וסב לנכדים.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים ילידי בולגריה
קטגוריה:ישראלים שנולדו ב-1944
כלב ציד

כלב ציד
ציור של כלב ציד שצויר על ידי [[לי די במאה ה-12.]]
כלב ציד הוא כלב שצד עם או עבור ציידים. ישנם מספר סוגי כלבים שונים של כלבי ציד, שפותחו עבור משימות ומטרות שונות. כלבי ציד, בדרך כלל, גדולים יותר ובעלי חוש ריח מפותח יותר מכלבים אחרים.

להלן סוגי הכלבים הנחשבים ככלבי ציד:
* האונד (כלבי רוח, סנסהאונד ולארצ'ר )
* גאן דוג (רטריבר , סטר, ספניאל , פוינטרים וכלבי מים )
* קאר 
* תחש
* פייסט 
* לייקה 
* טריירים

== לקריאה נוספת ==
<div class="mw-content-ltr">
* Deeley, Martin. "Working Gundogs: An Introduction to Training and Handling. (1990, reprinted 2002) The Crowood Press. .
* Fergus, Charles. Gun Dog Breeds, A Guide to Spaniels, Retrievers, and Pointing Dogs, The Lyons Press, 2002. 
* Roettger, Anthony Z. and Schleider, Benjamin H. III. (2004) Urban Gun Dogs: Training flushing dogs for home and field. The Writer's Collective. 
</div>

== קישורים חיצוניים ==

ציד
קטגוריה:ציד
לאוטרו בלנקו

לאוטרו עמנואל בלנקו (בספרדית: Lautaro Emanuel Blanco; נולד ב-19 בפברואר 1999 ברוסאריו שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אלצ'ה מלה ליגה.

== קריירת מועדונים ==
בלנקו גדל במחלקת הנוער של רוסאריו סנטראל. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. ב-8 באוגוסט 2022 חתם בלנקו באלצ'ה מלה ליגה, והושאל בחזרה לרוסאריו סנטראל עד לתום עונת . בסך הכל ערך בלנקו 84 הופעות ליגה ברוסאריו סנטראל.

ב-3 בינואר 2023 ערך בלנקו את הופעת הבכורה שלו באלצ'ה, בהפסד 0–1 לסאוטה במסגרת גביע המלך הספרדי. ב-6 בינואר ערך את הופעת הבכורה שלו בלה ליגה, בהפסד 0–1 לסלטה ויגו במסגרת המחזור ה-16 לעונת 2022/2023.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני אלצ'ה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1999
ז'אן ז'אק פלאטרס

ז'אן ז'אק פלאטרס (בצרפתית: Jean-Jacques Flatters; 1786, קרפלד – 1845, פריז) היה פסל צרפתי.

==ביוגרפיה==
פלאטרס עבר לפריז מוסטפאליה ללמוד פיסול וציור. למד אצל ז'אן אנטואן אודון ואצל ז'אק-לואי דויד, החל להציג בסלון ב-1810, זכה ב-1813 במקום השני לפיסול בפרס רומא ושירת בצבא הצרפתי משנת 1814 עד לסוף הקיסרות הראשונה.

במשך הרסטורציה הצרפתית התפרנס מיצירת פרוטומות של אישים, ביניהם גתה ולורד ביירון.

==משפחתו==
בנו לוטננט קולונל פול פלאטרס הוביל משלחות מחקר שהיו מעורבות בתכנון מסילת הרכבת חוצת סהרה

==גלריה==
<gallery>
Flatters Johann Jacob-Queen Victoria-Victoria and Albert Museum.jpg|פרוטומה של המלכה ויקטוריה במוזיאון ויקטוריה ואלברט
Turenne.jpg|פרוטומה של אנרי דה לה טור ד'אוברן, רוזן טורן מפקד הצבא הצרפתי בקרב אראס וקרב פרייבורג מוצג בארמון ורסאי
Brueys d'aigalliers.jpg|פרוטומה של פרנסואה פול ברויאס ד'איגלירס שלחם בקרב צ'ספיק ונפל בקרב הנילוס עליו פיקד מוצג בארמון ורסאי
Hermitage hall 241 - 07 - Johann Jakob Flatters - Portrait of count Fedor Vassilievitch Rostopchin.jpg| פרוטומה של פדור ואסילביץ' רוסטופצ'ין שהיה גנרל בחיל הרגלים הרוסי ושימש מושל של מוסקבה בזמן הפלישה הצרפתית ומופיע כדמות במלחמה ושלום מוצג בארמיטאז'
Nourrit, Louis, d'après Flatters.jpg|הטנור הצרפתי לואיס נורית ששר בבכורות של Les abencérages של לואיג'י כרוביני ו-Olimpie של גספרה ספונטיני, על פי פסל מאת פלאטרס
</gallery>

==קישורים חיצוניים==

קטגוריה:פסלים צרפתים במאה ה-19
קטגוריה:צרפתים שנולדו ב-1786
קטגוריה:צרפתים שנפטרו ב-1845
עץ הכסף

עץ כסף מתקופת [[שושלת האן. נמצא כיום במוזיאון המורשת של הונג קונג .]]
במיתולוגיה הסינית, עץ הכסף (בסינית: 搖錢樹) הוא עץ קדוש, שלפי האמונה, יכול להביא כסף והון לעם, והוא מהווה סמל של שפע, אצילות והנאה. ניתן לייחס את עץ הכסף לחברות פרימיטיביות. בעוד שעצי הכסף עשויים להיגזר ממיתוס עץ השמש הקשור לגן עדן, למטבעות יש קשר בין גן עדן לשפע חומרי.<ref name="google1"></ref> על פי הנרטיבים ההיסטוריים הקיימים, המושג "עץ הכסף" הופיע לראשונה לכל המאוחר בתקופת שושלת האן.<ref name="cultural-china1"></ref> עצי כסף מברונזה יצוקה וכלי חרס מזוגגים ירוקים מהווים תכונה בולטת בקברים שנמצאו בסצ'ואן המתוארכים לתקופת שושלת האן.<ref name="google1" /><ref name="cultural-china1" /><ref name="autogenerated1"></ref>

סיפור עממי אחד מספר על פסל שהניח כסף מזויף על גבי עצים רק בכדי להערים על תושבי הכפר לכרות את העצים עבורו. עם זאת, לפי סיפור עממי זה, תושבי הכפר סירבו לבקשת הפסל לאחר שהאמינו שהעץ הוא עץ קדוש. כמו כן, תושבי הכפר הזהירו את הפסל שאם יכרות או יפגע בעץ הוא יקולל. בסוף הסיפור העממי, תושבי הכפר נותנים שוחד לפסל בכדי שלא יפגע בעץ.<ref></ref>

עץ הכסף מופיע במהלך חגיגות ראש השנה הסיני.<ref name="autogenerated1" /><ref></ref>

== לקריאה נוספת ==
<div class="mw-content-ltr">
* "Money tree", in: 
</div>

== קישורים חיצוניים ==

== הערות שוליים ==

קטגוריה:עצים מיתולוגיים
קטגוריה:מיתולוגיה סינית
ואסילי חודיאקוב

ואסילי חודיאקוב (ברוסית: Василий Худяков; 24 בדצמבר 1825- 26 ביולי 1871) היה צייר היסטוריה, דיוקן וז'אנר רוסי.

== ביוגרפיה ==
הוא החל את לימודיו באוניברסיטה הממלכתית לאמנויות ותעשייה של סטרוגנוב, ולאחר מכן בילה כמעט שנתיים בבית הספר לציור, פיסול ואדריכלות במוסקבה. המנטור שלו שם היה פרופסור פיודור זביאלוב. שהזמין אותו להיות עוזר לעבודות דקורטיביות שנעשות באולם הכניסה של ארמון הקרמלין.<ref name=":0"></ref> חלק מציוריו הוצגו באקדמיה האימפריאלית לאמנויות, שם קיבלו מדליית כסף.

ב-1848 הוא נסע לסנט פטרסבורג והשתתף בשיעורים באקדמיה. ברצונו להיקרא "אמן חופשי", הוא קיבל מדליית כסף והחמיץ את ההזדמנות להתחרות על מדליית זהב. <ref></ref> לאחר מכן, הוא צייר בעיקר דיוקנאות בהזמנה. בשנת 1851, לאחר שסיים את אחד מהדיוקנות של האדריכל אברהם מלניקוב, הוא זכה בתואר "אקדמי".

בין יתר היצירות הבולטות בתקופה זו היו "מבריחים מפינלנד", אחת משתי היצירות הראשונות שרכש פאבל טרטיאקוב עבור הגלריה שלו, ו"רדיפות הנוצרים במזרח", שנרכשה על ידי הצאר ניקולאי הראשון במתנה למלך של יוון.

ב-1856 ביקר בצרפת ובאיטליה; שהה בפריז, רומא ובנאפולי כארבע שנים תוך המשך ביצוע משימות עבור בני האצולה הרוסית. על בסיס העבודות הללו, הוא נבחר לפרופסור על ידי האקדמיה בשנת 1860. לאחר שחזר, הוא הפך למורה באקדמיה במוסקבה. בשנת 1862, הוא עבר לסנט פטרסבורג, שם המשיך להציג לעיתים קרובות.<ref name=":0" />

הוא מת מכולרה ב-1871.
== גלריה ==
<gallery mode="packed" heights="220">
 File:Suumbike (Vasily Khudiakov, 1870).jpeg
File:A Brawl with Finnish Contrabandists by Vasili Khudiakov.jpg
File:Khudiakov-Veche.jpg
File:Girl in Russian dress by V.Khudyakov (1844, Ulyanovsk).jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1825
קטגוריה:נפטרים ב-1871
וושינגטון דיפלומטס

וושינגטון דיפלומטס, (באנגלית: Washington Diplomats) הייתה קבוצת כדורגל מהעיר וושינגטון די. סי. שבארצות הברית, אשר שיחקה בליגת הNASL בין השנים 1974–1981. את הקבוצה הובילו שחקנים מוכרים כמו: יוהאן קרויף, אלן גרין ובובי סטוקס.
== היסטוריה ==
המועדון נוסד בשנת 1974 על ידי תאגיד מדיסון סקוור גארדן. ה-NASL העניקה זיכיון לקבוצת עסקים מבוססת מוושינגטון והשם של הקבוצה נבחר להיות "וושינגטון דיפלומטס". המועדון לא הצליח במיוחד במהלך הופעותיו ב-NASL. היריבות הגדולה ביותר של הקבוצה הייתה עם קבוצת ניו יורק קוסמוס. ההישגים הגדולים ביותר של המועדון בליגה היו העפלות לפלייאוף הליגה בשנים: 1976, 1978, 1979 ו-1980. בשנים 1975–1976 שיחק המועדון גם בליגת ה-NASL המקורה. בשנת 1980, אחד השחקנים הטובים בתולדות הכדורגל, יוהאן קרויף, הפך לשחקן המועדון, מה שהביא לעלייה במספר נוכחות הקהל במשחקי הליגה של הקבוצה, שהגיעה לעד 20,000 צופים.

לאחר עונת 1980 פורק המועדון עקב חובות של מיליוני דולרים, אמנם הוא הוקם מחדש בשנת 1981, אך לאחר עונת 1981, המועדון פורק סופית. בין השנים 1988–1990, הייתה קבוצת וושינגטון דיפלומטס ששיחקה בליגת ה-APSL.

== שחקני עבר בולטים ==
* יוהאן קרויף
* ג'וזף אגיימנג-גיאו
* חוס הידינק
* וים יאנסן

== קישורים חיצוניים ==

* [https://www.nasljerseys.com/Rosters/Dips_Rosters.htm ההיסטוריה של המועדון]

קטגוריה:קבוצות כדורגל שהוקמו ב-1974
קטגוריה:וושינגטון די. סי.: מועדוני ספורט
קטגוריה:קבוצות כדורגל אמריקאיות
לב איגורב

לב איגורב (ברוסית: Лев Игорев; 10 בפברואר 1821 - 29 בדצמבר 1893) היה צייר דיוקנאות רוסי בסגנון אקדמי.

== ביוגרפיה ==
אביו היה משרת בכנסייה קטנה.<ref></ref> הוא למד בבית ספר דתי בפטרובסק, ב-1838, הוא ואחיו סרגיי נכנסו לסמינר התאולוגי של סרטוב, שם סיים את לימודיו ב-1844.<ref name=":0"></ref> במהלך שהותו, הוא צייר כמה מעובדי הכנסייה, ביניהם הבישוף, שהפך לפטרונו.

הוא הוצב בתחילה בכפר רודנו שבמחוז קמישינסקי, אך הדיוקנאות שעשה בסמינר גרמו לו לשאוף ללימודים רשמיים באמנות, והוא פנה לאקדמיה התאולוגית של סנט פטרבורג כדי לקבל שיעורים שיאפשרו לו להיות מורה לאמנות בבית ספר דתי.

בזמן שהיה שם, הוא גם השתתף בשיעורים באקדמיה הקיסרית לאמנויות ועבודתו זכתה לשבחים מפיודור טולסטוי. ב-1850 הוענק לו התואר "אמן" וב-1853 זכה בתואר אקדמאי על דיוקנו של מקריוס בולגקוב. בשנת 1855 הפך למורה באקדמיה התאולוגית. באותה תקופה, הוא יצר אייקונים עבור כנסיות רבות במחוזות כפריים, כמו גם בסנט פטרסבורג. הוא גם יצר מדליון עם דמותה של הקיסרית להצגה בפניה.

== שליחות לסין ==
לאחר כשנתיים שעבד כמורה, הוא התנדב למשלחת הרוסית הארבע עשרה לבייג'ינג וב-1857 הפך לאמן הרשמי של המשלחת.<ref name=":0" /> המשלחת התעכבה בגלל אירועים הקשורים למרד טייפינג, והוא שהה שנה באירקוטסק. בהיותו שם, הוא צייר דיוקנאות של מדינאים סיביריים בולטים כמו ניקולאי מוראביוב-אמורסקי וקארל-בורגרדט ונזל.

בהיותו בבייג'ינג, המשימה העיקרית שלו הייתה החלפת האייקונים שנהרסו ב-1685 על ידי צבא צ'ינג (והושמדו שוב במהלך מהפכת התרבות). עם שובו לסנט פטרסבורג ב-1864, הוא הציג תערוכה גדולה באקדמיה, עם סצנות ז'אנר ודיוקנאות של פקידים סינים ומשפחותיהם. הוא זכה גם במסדר סטניסלאוס הקדוש .

לאחר מכן, הוא עבד בעיקר כצייר אייקונים, ועבד בקוסטרומה, נובגורוד, וולוגדה וארזמאס. ב-1885 הוא עשה את רוב העבודות הדקורטיביות עבור הכנסייה שנבנתה בסראטוב. בשנת 1890, הוא הלך לגור שם עם אחיותיו האלמנות וכתב את זיכרונותיו. הוא מת משיתוק לאחר מספר נסיעות לכפר סלפטסובקה כדי לערוך את סידורי הלווית אחותו.

רוב יצירות הכנסייה שלו נהרסו במהלך התקופה הסובייטית. המיקומים הנוכחיים של כל העבודות שצייר בסין מלבד שתיים אינן ידועות. בשנת 1950 זוהה דיוקן לא גמור של אלכסנדר גריבויידוב.

== גלריה ==
<gallery mode="packed" heights="220">
 File:Igorev-Wenzel.jpg
File:Igorev-Muravyov-Amursky.jpg
File:Lev Igorev 1858.jpg
File:Lev Igorev 1853 Makariy Bulgakov.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1821
קטגוריה:נפטרים ב-1893
ניקולאוס הימונאס

ניקולאוס הימונאס ( ברוסית: Николай Химона; 25 בספטמבר 1864 - 1 באוגוסט 1929) היה צייר ומורה לאמנות ברוסיה.

== ביוגרפיה ==
אביו היה סמל צבא בדימוס מהגדוד היווני של בלקלבה שלחם להגנת סבסטופול במהלך מלחמת קרים .<ref></ref> אמו הייתה גם ממוצא יווני אתני שקיבלה מקלט ברוסיה לאחר מלחמת רוסיה-טורקיה. הוא גדל ביאלטה, שם עסקה המשפחה במסחר, והוא קיבל חינוך טוב.

מאוחר יותר, הוא למד באקדמיה לאמנות ותעשייה של סנט פטרבורג ובשנת 1889, החל בשיעורים באקדמיה הקיסרית לאמנויות, שם מוריו כללו את איוואן שישקין וארכיפ קוינדג'י, שאיתם הפך לחבר לכל החיים. הוא סיים את לימודיו ב-1897 והצליח לנסוע עם קבוצת תלמידי האקדמיה לברלין, דרזדן, וינה ופריז.

בשנת 1902, בניגוד לרצונו של אביה, נשא לאישה את אולגה חיטרובה, צעירה ממשפחת אצילים ותיקה, בת שבע-עשרה בלבד.<ref name=":0"></ref> שנתיים לאחר מכן, הוא ערך את נסיעתו הראשונה ליוון ונשאר שנה. הוא לימד ציור ב"חברה האימפריאלית לעידוד האמנויות" מ-1897 עד 1919.משנת 1900 הוא היה המפקח שם, והפך לחבר מן המניין ב-1909, השנה שבה סייע בהקמת "אגודת האמנים קוינג'י". בשנת 1916 הוא מונה לאקדמאי.<ref></ref>

== עזיבת רוסיה ==
ב-1919, במהלך מלחמת האזרחים הרוסית, אולגה נעצרה על ידי הממשלה החדשה בשל העברת הודעות שנכתבו על ידי אסירים פוליטיים. ניסיונותיו לשחרר אותה כשלו, ורק הביאו לסבך את מצבו, אז הוא חיפש מקלט אצל קרובי משפחה בחצי האי קרים, וכאשר נוצרה ההזדמנות היגר ליוון. לאחר שהגיע, הוא בילה מספר שנים בנסיעות ברחבי הפלופונס, כרתים והאיים בחוף המערבי, בציור נופים ואתרים אדריכליים. בסופו של דבר, בשל השפעתו של אביה, שוחררה אולגה והצליחה להצטרף אליו שוב.<ref name=":0" />

ב-1929 הם התיישבו בסקירוס, שם חלה במלריה ומת כתוצאה מאבחון שגוי וטיפול לא נכון.

מאוחר יותר באותה שנה הציגה אולגה רטרוספקטיבה מרכזית של יצירותיו באתונה, ובשנה שלאחר מכן, בלונדון.

אולגה מתה בלונדון ב-1963.

== גלריה ==
<gallery mode="packed" heights="220">
File:HIMONAS-DELOS.jpg
File:HIMONAS-LIMANI.jpg
File:HIMONAS-LEONS.jpg
File:HIMONAS-AMFISSA.jpg

</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ציירים יוונים
קטגוריה:ילידי 1864
קטגוריה:נפטרים ב-1929
אדם צ'אנלר-בראט

אדם בריאן צ'אנלר-בראט (באנגלית: Adam Brian Chanler-Berat; נולד ב-31 בדצמבר 1986) הוא שחקן קולנוע וזמר יהודי-אמריקאי.

== ביוגרפיה ==
צ'אנלר-בראט נולד בווסט ניאק, מחוז רוקלנד, ניו יורק, לשלי צ'אנלר וברט בראט.<ref></ref>

=== קריירה ===
==== תיאטרון ====
צ'אנלר-בראט ערך את הופעת הבכורה שלו באוף ברודוויי במחזמר "כמעט נורמלי" בשנת 2008, שהוצג מאוחר יותר לברודוויי ב-2009. הוא שיחק במחזמר כשלוש שנים.<ref></ref>

לאחר שהמחזמר ירד מהבמות, צ'אנלר-בראט לוהק לתפקיד פיטר פן במחזה אוף-ברודוויי "פיטר ולוכד הכוכבים", המבוסס על הספר בעל אותו השם. המופע הוצג לאחר מכן בברודוויי בתחילת 2012, והוא נשאר עם ההפקה עד לסגירתה במהלך ינואר של השנה הבאה. הוא שיחק במחזה עד לירידתו.

לאחר מכן השתתף במספר הפקות אזוריות ואוף-ברודוויי, כולל "Fly By Night" בתור הרולד מקקלאם,<ref></ref> "The Fortress of Solitude" בתור דילן אבדוס, "יום ראשון בפארק עם ג'ורג'" בתור ז'ורז' סרה.<ref></ref>

בשנת 2018, צ'אנלר-בראט כיכב בברודוויי בהצגה "ז'או ד'ארק" בתור הדופין, צ'ארלס השביעי.<ref></ref>

בשנת 2021, החל לשחק במחזה "Assassins", שהוצג באוף ברודוויי. את ההפקה ביים ג'ון דויל.<ref></ref> צ'אנלר-בראט גילם את ג'ון הינקלי ג'וניור, שניסה להתנקש בנשיא רונלד רייגן.<ref></ref> במקור תוכנן לשחק מ-2 באפריל עד 17 במאי 2020, בסופו של דבר ההצגה הוצגה בין 2 בנובמבר 2021 ל-24 בינואר 2022.<ref></ref> ההפקה הייתה מועמדת למספר פרסים בטקס פרסי לוסיל לורטל לשנת 2022, כולל החידוש הטוב ביותר.

==== קולנוע וטלוויזיה ====
בנוסף לעבודת התיאטרון שלו, צ'אנלר-בראט הופיע במספר תפקידי משנה בטלוויזיה ובקולנוע בהם בסדרת הטלוויזיה חוק וסדר ב-2006. ייתכן שהתפקיד הבולט שלו על המסך הוא תפקידו של ויגו בסרט "הטעות הגדולה", סרט משנת 2013 בכיכובו של וינס ווהן". בשנת 2021 צ'אנלר-בראט החל לשחק בסדרת הטלוויזיה "אחת שיודעת".

== פילמוגרפיה ==
=== קולנוע ===
{| class="wikitable"
!שנה
!כותרת
!תפקיד
!הערות
|-
|2006
|Bully
|נורטון
|משחק וידאו; בתור "אדם צ'נדלר-בראט"
|-
|2007
|The Life Before Her Eyes
|ריאן
|
|-
|2013
|הטעות הגדולה
|ויגו
|
|}

=== טלוויזיה ===
{| class="wikitable"
!שנה
!כותרת
!תפקיד
!הערות
|-
|2006
|חוק וסדר
|ג'ייסון ווייד
|פרק אחד
|-
| 2013
|האישה הטובה
|טד ורנר
|פרק אחד
|-
|2013–2014
|It Could Be Worse
|בן פארל
|סדרות אינטרנט; 15 פרקים
|-
|2014
|ויפ
|מארק
|פרק אחד
|-
|2015
|אלמנטרי
|בריידי דיץ
|פרק אחד
|-
|2017
|ספק
|לסטר
|פרק: "פיילוט"
|-
|2019
|הקוד
|סגן גלן
|3 פרקים
|-
|2019
|NCIS: ניו אורלינס
|סטיבן מרקס
|פרק אחד
|-
|2019
|פסקול
|אשר כץ
|פרק אחד
|-
|2021–2023
|אחת שיודעת
|ג'ורדן גלסברג
|שחקנים עיקריים; 22 פרקים
|}

== חיים אישיים ==
צ'אנלר-בראט הוא ממוצא יהודי.<ref>[https://www.americanisraelite.com/jews_in_the_newz/article_1a4eec72-de67-11eb-b35f-af7d95d524b3.html "Jewz in the Newz."] </ref>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:אמריקאים שנולדו ב-1986
אדם רז

אדם רז (נולד ב-25 באוקטובר 1982) הוא היסטוריון פוליטי, סופר ומחזאי ישראלי. מחקריו עוסקים, בין השאר, בסכסוך הישראלי-פלסטיני, בתוכנית הגרעין של ישראל ובתיאוריה פוליטית.

==ביוגרפיה==
רז נולד ב-25 באוקטובר 1982. גדל בהרצליה בבית סוציאליסטי. שירת בצה"ל בגרעין נח"ל. למד לתואר ראשון ושני בהיסטוריה באוניברסיטה הפתוחה. לומד לדוקטורט באוניברסיטת תל אביב.

ב-2019 החל לעבוד במכון עקבות ולשמש עורך כתב העת תלם מבית קרן ברל כצנלסון. בן הדור השלישי של חוג אורנים.

אדם נשוי לעדי אנגרט ואב לשניים. מתגורר בכפר סבא.

==פרסומיו==
===ספרים===
* המאבק על הפצצה (כרמל, 2015)
* יגאל וגנר ואדם רז, הרצל: מאבקיו מבית ומחוץ (כרמל, 2017)
* טבח כפר קאסם: ביוגרפיה פוליטית (כרמל, 2018)
* משטר היד הקשה: דוד בן-גוריון, פולמוס הממלכתיות והמחלוקת הפוליטית על תוכנית הגרעין הישראלית (כרמל, 2019)
* ביזת הרכוש הערבי במלחמת העצמאות (כרמל, 2020)
* הממשל הצבאי 1948–1966, אסופת מסמכים (מכון עקבות, 2021)
* הדמגוג: המכניזם של הפעלת השררה (תלם, 2023)
* הדרך לשבעה באוקטובר (פרדס, 2024): ניתוח המהלך האסטרטגי שהוביל את בנימין נתניהו בשנותיו כראש ממשלת ישראל. רז טוען בספרו כי נתניהו בחר במודע לחזק את חמאס על-מנת לסכל הסדרים מדיניים שפירושם חלוקת הארץ, מתוך התנגדות אידאולוגית עמוקה לכך. רז מתייחס גם למדיניותו של נתניהו ביחס לתוכנית הגרעין האיראנית, וטוען שנתניהו נוקט מדיניות עקבית של מעבר ממדיניות העמימות למצב ובו ישנו מאזן הרתעה גרעיני, וכישלונו לכאורה להשפיע על המעצמות בהסכם הגרעין עם איראן הוא פרי תוכנית מחושבת.

=== פרוזה ===
* המנקה טטיאנה - סיפורו של סמרטוט מדבר

===מחזות===
* הַמְּמַגֵּל (כרמל, 2021)
* אסונו הפרטי של מר סמי סעאדה (כרמל, 2022)
* פולחן הפצצה (כרמל, 2022)

===מאמרים===
* 
* 
* 
* 
* 
* [http://www.leibowitz.co.il/word/pdf/Adam.Raz.Leibowitz.pdf כשישעיהו ליבוביץ התייצב נגד הפרויקט הגרעיני של ישראל], כיוונים חדשים 30, יוני 2014, עמ' 244–257
* 
* [https://ieca.org.il/wp-content/uploads/2020/02/03Rivon2018Nos1and2.pdf הרצל פינת נורדאו – מבקרי הקפיטליזם הפיננסי ומלחמתם ב"דבורים"], רבעון לכלכלה, שנה 62, חוברת 1/2 – מרץ/יוני 2018, עמ' 127–164, [https://www.jstor.org/stable/26787353 JSTOR 26787353]

==קישורים חיצוניים==

* 
* 
* 
* 
על ספריו:
* המאבק על הפצצה
** 
** 
* הרצל: מאבקיו מבית ומחוץ
** 
** 
* טבח כפר קאסם: ביוגרפיה פוליטית
** 
** 
* משטר היד הקשה
** 
* ביזת הרכוש הערבי במלחמת העצמאות
** 
** 
** 
** 
** Avi-ram Tzoreff, "[https://www.972mag.com/looting-1948-historiography/ Carpets, books, and jewelry: Why looting was central to the Nakba]", +972Magazine, 24 March 2022
* אסונו הפרטי של מר סמי סעאדה
** 

==הערות שוליים==

קטגוריה:היסטוריונים ישראלים
קטגוריה:מחזאים ישראלים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
פיקד ג'קס

פיקד ג'קס () היא להקת רוק איטלקית, שהוקמה בשנת 2006 בעיר בוג'אנו. חבריה הם אנדראה לצרטי (שירה, פסנתר וסינתיסייזר), מרקו סגרמלה (גיטרה), פרנצ'סקו ביני (בס) ותומאסו אוליברי (תופים). ייצגה את סן מרינו באירוויזיון 2023, שהתקיים בליברפול שב, עם השיר "Like an Animal".

== קריירה ==
בשנים 2010 ו-2011 הוציאה הלהקה את שני המיני-אלבומים הראשונים שלה, Momo the Monkey ו-Brotherhoods בהתאמה. בשנת 2012 החלה לעבוד עם המפיק האמריקאי בריאן לאנס על Just a Machine, שיצא בינואר 2013. במהלך חודש מרץ של 2014 נועדו חבריה עם סולן להקת בלו אוקטובר, מאט נובסקי, לקראת הוצאת השירים "Upturned Perspectives" ו-"No Bazooka". אלבום הבכורה של פיקד ג'קס, Climb Like Ivy Does, פורסם ב-2015. גרסה אקוסטית שלו בשם Aerial Roots יצא בשנה העוקבת. ביוני 2018 פורסם הסינגל "Wildly Shine" בהפקתו של מייקל ביינהורן, שעבד בעברו עם רד הוט צ'ילי פפרס וסאונדגארדן. ארבעה חודשים לאחר מכן הוציאה הלהקה את אלבומה השני, The Living Past.<ref></ref>

במאי 2020 נכללה הפיקד ג'קס בהיכל מוזיקת הדור החדש של MTV.<ref></ref> במרץ 2021 יצא לאור אלבומה השלישי, Synchronizer.<ref></ref> בשנת 2023 השתתפה הלהקה בקדם הלאומי של סן מרינו לתחרות הזמר של האירוויזיון Una voce per San Marino עם השיר "Like an Animal". בערב הגמר של התחרות הוכרזה כזוכה, ונבחרה לייצג את המדינה באירוויזיון 2023, שיערך בליברפול שב.<ref></ref> ב-11 במאי 2023 ביצעה הלהקה את "Like an Animal" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

== דיסקוגרפיה ==
=== אלבומי אולפן ===
* 2015 – Climb like Ivy Does
* 2016 – Aerial Roots
* 2018 – The Living Past
* 2021 – Synchronizer

=== מיני-אלבומים ===
* 2008 – Tight-Mess
* 2010 – Momo the Monkey
* 2011 – Brotherhoods
* 2013 – Just a Machine

=== סינגלים ===
* 2013 – "My Kite"
* 2013 – ""
* 2013 – "Amusement Park"
* 2014 – "Upturned Perspectives'
* 2014 – "No Bazooka"
* 2015 – "Romantic Soldier"
* 2016 – "Shyest Kindred Spirit (Acoustic)"
* 2018 – "Eternal Ride of a Heartful Mind"
* 2018 – "Loner vs Lover"
* 2018 – "Wildly Shine"
* 2020 – "Safety Distance"
* 2020 – "Every Day Special"
* 2020 – "Golden Mine"
* 2021 – "Elephant"
* 2021 – "Mysterious Equations"
* 2021 – "Fire Brigade"
* 2022 – "Everything South"
* 2022 – "Particles"
* 2022 – "Sunflower"
* 2023 – "Like an Animal"

== קישורים חיצוניים ==

* 

== הערות שוליים ==

קטגוריה:להקות רוק
קטגוריה:להקות רוק אלטרנטיבי
קטגוריה:להקות אינדי
קטגוריה:נציגי סן מרינו באירוויזיון
קטגוריה:משתתפי אירוויזיון 2023
שריפה דברונובה

שריפה דברונובה (באוזבקית: Sharifa Davronova; נולדה ב-27 בספטמבר 2006) היא אתלטית אוזבקית, אלופת אסיה באולם (נור-סולטן 2023) ואלופת העולם עד גיל 20 (קאלי 2022) בקפיצה משולשת.

== ביוגרפיה ==
=== 2022 ===
==== אלופת העולם עד גיל 20 ====
באליפות העולם עד גיל 20 שנערכה בשנת 2022 בקאלי שבקולומביה זכתה דברונובה במדליית זהב בקפיצה משולשת עם תוצאה של 14.04 מטר, לפני סוהאן אוסרגו מצרפת (13.38 מטר) וטיאנה בוראס מאוסטרליה (13.30 מטר).

=== 2023 ===
==== אלופת אסיה באולם ====
באליפות אסיה באולם שנערכה בשנת 2023 בנור-סולטן שבקזחסטן זכתה דברונובה במדליית זהב בקפיצה משולשת עם תוצאה של 13.98 מטר, לפני מריקו מורימוטו מיפן (13.66 מטר) וצ'ן טינג מהרפובליקה העממית של סין (13.52 מטר).

==קישורים חיצוניים==

קטגוריה:ספורטאיות אוזבקיות
קטגוריה:קופצות משולשת
קטגוריה:קופצות משולשת באולימפיאדת פריז (2024)
קטגוריה:ילידות 2006
Weedkiller

Weedkiller (בעברית: קוטל עשבים) הוא אלבום הבכורה של הזמרת-יוצרת האמריקאית אשניקו. האלבום יצא לאור ב-2 ביוני 2023, על ידי חברות התקליטים פרלופון ווורנר מיוזיק גרופ.<ref></ref>

== רקע והכרזה ==
האלבום עוקב אחר מיקסטייפ הבכורה של הזמרת Demidevil משנת 2021. אשניקו עמדה אז בראש סיבוב ההופעות הראשון שלה כדי לתמוך במיקסטייפ. "Panic Attacks in Paradise" ו-"Maggots", יצאו יחד לאור ב-29 בספטמבר 2021 כסינגל כפול.<ref></ref> אשר היה אמור להיות הסינגל המוביל מאלבום הבכורה שלה, אבל בסופו של דבר הפרויקט הזה בוטל. הזמרת לקחה הפסקה מהוצאת מוזיקה מאותה תקופה ועד 8 בפברואר 2023, כאשר אז הוציאה את הסינגל החדש שלה "" שיצא בתור הסינגל המוביל החדש. אשניקו הכריזה על צאת האלבום Weedkiller, יחד חשפה תאריך היציאה, עטיפת האלבום, רשימת הרצועות וסיבוב ההופעות העולמי שיחל ב-1 במרץ 2023<ref></ref>

== הקונספט ==
הקונספט מאחורי האלבום מתואר בחומרי העיתונות כ"פרשנות לאסון הסביבתי וההתפתחות המהירה של הטכנולוגיה" המספרת "את סיפורה של ציוויליזציית פאה שנכבשה ונהרסה על ידי מכונות הניזונות מחומר אורגני שבהן גיבור הפיות מחפש נקמה על ידי הפיכתו למכונה לחלק." <ref></ref>

== סינגלים ==
"" החליף את "Panic Attacks in Paradise" ו-"Maggots" בתור הסינגלים המובילים מהאלבום. השיר יצא כסינגל המוביל החדש ב-8 בפברואר 2023. "Worms" יצא לאור ב-2 במרץ 2023 כסינגל השני מן האלבום.

== רשימת רצועות ==

== קרדיטים ==
* אשניקו – שירה מובילה (1–13)
* דניאלה לליטה – אמנית בהשתתפות, שירה (4)
* אתל קיין – אמנית בהשתתפות, שירה (13)
* קלע – מפיק (2, 3)
* דילן בריידי – מפיק (3)

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Weedkiller
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|2 ביוני 2023
|הורדה דיגיטלית • הזרמת מוזיקה • תקליטור • תקליט • קלטת שמע
|פרלופון • וורנר
|<ref name="AM"></ref><ref></ref><ref></ref><ref></ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומים באנגלית
קטגוריה:אלבומי חברת וורנר רקורדס
קטגוריה:אלבומי חברת פרלופון
לורד אוף דה לוסט

לורד אוף דה לוסט (באנגלית: Lord of the Lost; או בקיצור LOTL) היא להקת מטאל גותי גרמנית מהמבורג, שהוקמה על ידי הזמר והסולן כריס הארמס. הלהקה ייצגה את גרמניה באירוויזיון 2023 שהתקיים בליברפול שבממלכה המאוחדת עם השיר "Blood & Glitter".

== היסטוריה ==
Lord of the Lost הוקמה באמצע 2007 על ידי כריס הארמס כפרויקט סולו. בזמן העבודה על השירים הראשוניים ופרסומם ב-MySpace, הארמס זכה לביקורות חיוביות. הוא גייס מוזיקאים נוספים מחבריו בסצנת המוזיקה של המבורג על מנת להקים את הלהקה ולהתחיל לעבוד על האלבום הראשון. הארמס כינה במקור את הפרויקט "Lord", אך שינה את שם הלהקה ל-Lord of the Lost. לפני הקמתה, היה הארמס הזמר והגיטריסט של להקת הרוק "Philiae" (1999–2004), גיטריסט וזמר שני עם להקת הגלאם מטאל "The Pleasures" (2004–2007) כמו גם מוזיקאי בפרויקטים שונים, כמו "Big Boy" ו-"Unterart".

סינגל הבכורה של הלהקה, "Dry the Rain", יצא לאור ב-2009 ואלבום הבכורה "Fears" יצא לאור ב-2010. במהלך הקלטת האלבום השני, "Antagony Lord of the Lost", יצאה הלהקה לסיבוב הופעות מורחב עד 2010 שכלל מופעים ופסטיבלים בינלאומיים כמו "Wave-Gotik-Treffen", פסטיבל ואקן ופסטיבל מרה לונה.<ref></ref>

באביב 2011 הוציאה הלהקה את "Sex on Legs" כסינגל הראשון מאלבומה השני, "Antagony". האלבום, שנחשב לאלבום הקונספט הראשון שלה, יצא לאור זמן קצר לאחר מכן.

בקיץ 2012 יצא אלבומה השלישי של הלהקה, "Die Tomorrow". עוד בטרם יצא, החלה העבודה על אלבום רביעי, "From the Flame into the Fire".

בפברואר 2014 עזב המתופף כריסטיאן שלהורן את הלהקה והוחלף על ידי טוביאס מרטנס. במרץ 2015 יצא לאור האלבום האקוסטי "Swan Songs", שהגיע למקום ה-34 במצעדי ה-GfK אנטרטיינמנט.

בשנת 2015 יצא "EP Full Metal Whore". הסינגל הראשון "The Love of God" מהאלבום "Empyrean" יצא לאור במאי 2016.

בדצמבר 2016 הודיע הגיטריסט בו סיקס כי יעזוב את הלהקה מסיבות מקצועיות ופרטיות.<ref></ref> בתחילת ינואר 2017 הכריזה הלהקה על הגיטריסט החדש שלה π (Pi). ביולי 2017 הודיע טוביאס מרטנס שמסיבות פרטיות ומקצועיות, הוא לוקח פסק זמן. ניקלס קאהל החליפו כמתופף להופעות חיות.<ref></ref>

בדצמבר 2022 הפתיעה הלהקה כשהוציאה לאור את אלבום האולפן החדש שלהם "Blood & Glitter" חודשים לפני שהיה אמור לצאת במקור. האלבום הגיע למקום הראשון במצעדי ה-GfK אנטרטיינמנט.<ref></ref>

בתחרות הקדם הגרמנית לאירוויזיון 2023, זכתה הלהקה עם השיר "Blood and Glitter" וייצגה עמו את גרמניה בתחרות שהתקיימה בחודש מאי של אותה שנה בליברפול שבממלכה המאוחדת.<ref></ref> בגמר האירוויזיון הלהקה הגיעה למקום ה-26 (המקום האחרון) עם 18 נקודות.

== קישורים חיצוניים ==

* 

== הערות שוליים ==

קטגוריה:להקות שהוקמו בשנת 2007
קטגוריה:להקות מטאל
קטגוריה:משתתפי אירוויזיון 2023
קטגוריה:נציגי גרמניה באירוויזיון
טוגבה דנישמאז

טוגבה דנישמאז (בטורקית: Tuğba Danışmaz; נולדה ב-1 בספטמבר 1999)<ref>https://www.olimpiyatkomitesi.org.tr/Sporcu-Detay/8207</ref> היא אתלטית טורקיה, אלופת אירופה באולם (איסטנבול 2023) בקפיצה משולשת.

== ביוגרפיה ==
=== 2019 ===
==== סגנית אלופת אירופה עד גיל 23 ====
באליפות אירופה עד גיל 23 שנערכה ביבלה, שוודיה בשנת 2019 זכתה דנישמאז במדליית כסף בקפיצה משולשת בתוצאה של 13.85 מטר, אחרי דיאנה זגאינובה מליטא (13.89 מטר) ולפני ויאלטה סקברצובה מבלארוס (13.79 מטר).

=== 2023 ===
==== אלופת אירופה באולם ====
באליפות אירופה באולם שנערכה בשנת 2023 באיסטנבול שבטורקיה זכתה דנישמאז במדליית זהב בקפיצה משולשת בשיא לאומי חדש של 14.31 מטר, לפני דריה דרקש מאיטליה (14.20 מטר) ופטריסיה ממונה מפורטוגל (14.16 מטר).

==קישורים חיצוניים==

== הערות שוליים ==

קטגוריה:טורקים
קטגוריה:קופצות משולשת
קטגוריה:קופצות משולשת באולימפיאדת פריז (2024)
קטגוריה:ילידות 1999
קטגוריה:טורקים שנולדו ב-1999
סמואלה צ'קארלי

סמואלה צ'קארלי (באיטלקית: Samuele Ceccarelli; נולד ב-9 בינואר 2000) הוא אתלט איטלקי, אלוף אירופה באולם (איסטנבול 2023) בריצת 60 מטר.

== ביוגרפיה ==
=== 2023 ===
==== אלוף אירופה באולם ====
באליפות אירופה באולם שנערכה באיסטנבול שבטורקיה במרץ 2023 זכה צ'קארלי במדליית זהב בריצת 60 מטר בתוצאה של 6.48 שניות, לפני מרסל ג'ייקובס מאיטליה (6.50 מטר) והנריק לארסון משוודיה (6.53 שניות).

== שיאים אישיים ==
=== אצטדיון ===
* ריצת 100 מטר: 10.45 שניות (2021)

===אולם===
* ריצת 60 מטר: 6.47 שניות (2023)

==קישורים חיצוניים==

קטגוריה:אצנים איטלקים
קטגוריה:איטלקים שנולדו ב-2000
פתילת המדבר

פתילת המדבר (שם מדעי: Calotropis) היא סוג של צמחים בעלי פרחים הנמנים עם משפחת ההרדופיים. הסוג תואר לראשונה בשנת 1810, והוא כולל שלושה מינים שמוצאם באסיה וצפון אפריקה. בישראל גדל בר מין אחד, פתילת המדבר הגדולה (מכונה "תפוח סדום"). בעבר כלל הסוג עוד שלושה מינים נוספים, עד לשינוי המקיף שנעשה במיונם מרמת המשפחה ומטה, בעוד שיוכו של מין אחד נשאר שנוי במחלוקת.

== מינים ==
להלן מיני פתילת המדבר ותפוצתם:
* Calotropis acia - הודו
* Calotropis gigantea - דרום סין, תת-היבשת ההודית
* פתילת המדבר הגדולה (Calotropis procera) - צפון אפריקה, באפריקה הטרופית, בדרום-מערב אסיה ובהודו-סין. בישראל גדלה בדרום בקעת הירדן, בגולן, בגליל, בכנרת ובאילת.

== תיאור ==
זהו שיח או עץ קטן המתנשא עד לגובה של 7 מטרים. הם מכוסים כְּסוּת צמר הנושרת עם התבגרותם. העלים והענפים מכילים מיץ חלבי רעיל המגן על הצמח משיני בעלי חיים. עם זאת חרקים כזחלי הפרפר דָנָאית הֲדוּרָה והחגב כּוּשָׁן אַרסי אוכלים את עלי פתילת המדבר ומשתמשים בחלב הארסי להגנתם.

הפרחים מייצרים צוף, ודבורי עץ גדולות הבאות למוץ ממנו מאביקות את הפרחים. הפרי הוא כדור ירוק וחלול (מכאן השם תפוח סדום), שקוטרו עד 12 ס"מ. הפרי מכיל זרעים קטנים בעלי ציציות שיער משייות.

משתמשים בצמחים אלה כתרופה ברפואה העממית, וכצמחי נוי. יש שמזהים את פתילת המדבר הגדולה כצמח המוזכר במשנה במסכת שבת כצמח שממנו ניתן להכין פתילות הנדלקות בקלות ("אין מדליקין לא בלכש ולא בחוסן ולא בכלך ולא בפתילת האידן ולא בפתילת המדבר") ומכאן השם "פתילת המדבר".

שיחים אלה צומחים כשיחים שוטים במקום נטושים השטחים חקלאיים.

== גלריה ==
<gallery mode="packed">
קובץ:Calotropis gigantea Blanco2.258-cropped.jpg
קובץ:Calotropis gigantea R.Br. - Flickr - lalithamba.jpg
קובץ:Algodon de seda (Calotropis procera) 2.jpg|פרי וסיביבו פרחים של פתילת המדבר הגדולה
קובץ:White Calotropis gigantea seeds.jpg
קובץ:Fruit de Calotropis procera.jpg
קובץ:Calotropis gigantea opened half opened fruit.JPG
</gallery>

==קישורים חיצוניים==

== הערות שוליים ==
הילרי סקולטן

הילרי ג'ין סקולטן (באנגלית: Hillary Jeanne Scholten; נולדה ב-22 בפברואר 1982) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת מישיגן. סקולטן, חברת המפלגה הדמוקרטית, היא האישה הראשונה המייצגת את מחוז הקונגרס השלישי של מישיגן בקונגרס האמריקאי.

== ביוגרפיה ==
סקולטן גדלה בהדסונוויל (Hudsonville) שבמחוז אוטווה במישיגן. אמה, ג'ודי, הייתה מנהלת ומורה בבתי ספר אחדים בגרנד ראפידס רבתי, בעוד אביה, סקוט, היה עיתונאי לענייני ספורט בעיתון "The Grand Rapids Press". סקולטן למדה בבית הספר התיכון יוניטי כריסטיאן, והשלימה את לימודיה הגבוהים בקולג' גורדון ובבית הספר למשפטים של אוניברסיטת מרילנד בבולטימור . בשנים 2017-2013 הייתה סקולטן עוזרת משפטית ועורכת דין מייעצת במועצה לערעורי הגירה (BIA) של מחלקת המשפטים של ארצות הברית. בתום נשיאותו של ברק אובמה שבה לגרנד ראפידס והחלה לעבוד כעורכת דין במרכז לזכויות המהגרים במישיגן.

ביולי 2019, לקראת בחירות 2020, הכריזה סקולטן על מועמדותה לייצוג מחוז הקונגרס השלישי בבית הנבחרים של ארצות הברית. בבחירות המקדימות של המפלגה הדמוקרטית נבחרה פה אחד ללא יריבים אחרים. לעומת זאת, בבחירות הכלליות הפסידה למועמד המפלגה הרפובליקנית פיטר מאייר. עם זאת, סקולטן הייתה הדמוקרטית הכי קרובה לזכייה במחוז זה מאז 1982, כאשר הרפובליקני המכהן הרולד ס. סוייר ניצח ברוב דחוק בן 51% במה שהיה אז מחוז הקונגרס החמישי. הייתה זו בנוסף הפעם השנייה בלבד מאז 1982 שדמוקרט קיבל לפחות 40% מהקולות. הישג זה הצביע על היחלשות הרפובליקנים במחוז הקונגרס השלישי.

בבחירות 2022 התמודדה סקולטן בשנית לבית הנבחרים האמריקאי. גם בבחירות אלה נבחרה ללא התנגדות בפריימריז של המפלגה הדמוקרטית; תחילה נערכה להתמודדות חוזרת מול מאייר, אך מאייר הפסיד בבחירות המקדימות של המפלגה הרפובליקנית לבן חסותו של נשיא ארצות הברית לשעבר דונלד טראמפ, ג'ון גיבס.

סקולטן התמודדה במחוז שהפך לתחרותי בצורה משמעותית לאחר החלוקה מחדש בבחירות 2022. גבולותיו נדחקו מערבה כדי לכסות חלק גדול מקו החוף של ימת מישיגן והעיר מַסְקִיגֶן (Muskegon). לו היה קיים בבחירות לנשיאות ב-2020, ג'ו ביידן היה זוכה בו עם 53% מהקולות, אך בפועל זכה בו דונלד טראמפ עם עם 51%. בבחירות הכלליות גברה סקולטן (54.9%) על גיבס (42%) ונבחרה אל הקונגרס ה-118 של ארצות הברית. היא הדמוקרטית השנייה בלבד שמייצגת את גרנד ראפידס בקונגרס מאז 1913.

== קישורים חיצוניים ==

* 

* 

==הערות שוליים==

קטגוריה:חברות בית הנבחרים של ארצות הברית ממישיגן
קטגוריה:חברי בית הנבחרים של ארצות הברית ממישיגן
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:בוגרות אוניברסיטת מרילנד
קטגוריה:בוגרי בית הספר למשפטים באוניברסיטת מרילנד
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
פרה חולבת

[[אייפוד למכירה בסבן אילבן ביפן. 48% מההכנסות של אפל ברבעון הראשון של 2007 היו ממכירות אייפודים.<ref>[https://www.apple.com/pr/library/2007/01/17results.html Apple Reports First Quarter Results] , Apple Inc., 17 January 2007. Retrieved on 2007-02-17.</ref>]]
בז'רגון העסקי, פָּרָה חוֹלֶבֶת או פרת מזומנים הוא מיזם שמייצר תשואה קבועה של הכנסות העולה בהרבה על ההוצאה הנדרשת לקיומו. עסקים רבים מנסים ליצור או לרכוש מיזמים כאלה, מכיוון שהם יכולים לשמש להגברת ההכנסה הכוללת של החברה ולתמוך במאמצים פחות רווחיים.

המונח פרה חולבת הוא מטפורה לפרה חולבת המשמשת בחווה לייצור חלב.<ref>Merriam Webster (http://www.merriam-webster.com/dictionary/milch%20cow)</ref>

פרות חולבות הן מוצרים או שירותים שהשיגו מעמד של מוביל שוק, מספקים תזרימי מזומנים חיוביים ותשואה על הנכסים העולה על קצב הצמיחה בשוק. הרעיון הוא שמוצרים כאלה מייצרים רווחים גם הרבה אחרי שההשקעה הראשונית הוחזרה. על ידי יצירת זרמי הכנסה קבועים, פרות חולבות עוזרות לממן את הצמיחה הכוללת של החברה, וההשפעות החיוביות שלהן זולגות ליחידות עסקיות אחרות שלא קשורות באופן ישיר למוצר. יתר על כן, חברות יכולות להשתמש בהן כמנוף פיננסי להרחבות עתידיות, שכן המלווים מוכנים יותר להלוות כסף בידיעה שהחוב יוחזר.

פרות חולבות משמשות גם לרכישת מניות שכבר נמצאות בשוק או להגדיל את הדיבידנדים המשולמים לבעלי המניות. פרות חולבות בדרך כלל מניבות רווחים במשך שנים, עד שטכנולוגיה חדשה או העדפות שוק משתנות הופכות אותם למיושנים.

== חסרונות ==
פרות חולבות עשויות להוות חסמי כניסה לשוק של מוצרים חדשים, שכן מצטרפים צריכים להשקיע רבות על מנת להשיג את המודעות הנדרשת למותג כדי לכבוש נתח שוק משמעותי הרחק מהשחקנים הדומיננטיים.<ref></ref> שיעור תשלום גבוה יותר של רווחים בצורה של רכישה עצמית או דיבידנד במזומן או במניות עשוי גם להגביר את הסיכון לקיצוץ עתידי בדיבידנדים ומהווה אינדיקציה לחוסר הזדמנות לצמיחה.

מכיוון שהיחידה העסקית יכולה לשמור על רווחים עם מעט תחזוקה או השקעה, פרה חולבת משמשת לפעמים גם לתיאור חברה או יחידה רווחית אך שאננה.

בספרו "דילמת החדשן" טוען קלייטון כריסטנסן כי הקשבה לחששות של לקוחות קיימים יכולה למנוע מעסק מצליח מאוד לחדש, וכתוצאה מכך מתחרים קטנים יותר מייצרים בסופו של דבר חידושים משבשים. הסנטימנט הזה מתבטא באפוריזם העסקי "אילו הייתי שואל אנשים מה הם רוצים, הם היו אומרים סוסים מהירים יותר", אשר מיוחס בטעות להנרי פורד, מחלוצי תעשיית הרכב.<ref>[https://hbr.org/2011/08/henry-ford-never-said-the-fast Henry Ford, Innovation, and That “Faster Horse” Quote]</ref>

== דוגמאות ==
מוצרים מוצלחים הנחשבים לפרות חולבות כוללים: פורד טרנזיט והטנדרים של פורד, הקורנפלקס של קלוגס, קוקה-קולה, יוטיוב של גוגל ומוצרי האייפוד והאייפון של אפל.

== ראו גם ==
* מטריצת צמיחה-נתח שוק

== הערות שוליים ==

קטגוריה:פרות בתרבות
קטגוריה:עסקים
אריה זיתוני

אריה זיתוני (7 במרץ 1939 – 25 ביוני 2024) היה איש ציבור ישראלי, כיהן כראש המועצה המקומית בנימינה והמועצה המאוחדת בנימינה-גבעת עדה בין השנים 1998–2008.

==ביוגרפיה==
נולד במושבה בנימינה, בן רביעי ליצחק זיתוני ושושנה לבית זיידמן, ממייסדי המושבה. מצד אביו הוא נצר למשפחה שלפי המסורת לא עזבה את ארץ ישראל מעולם (במקור שם המשפחה היה זינאתי), ואמו עלתה לארץ מרוסיה הלבנה.

לאחר שירותו הצבאי הקים את מועדון הספורט "הפועל בנימינה", ועבד בו במשרה חלקית. לאחר מכן נבחר למזכיר מועצת הפועלים באזור בנימינה וחוף הכרמל, תפקיד בו כיהן כ-25 שנה.

בבחירות לרשויות המקומיות בשנת 1978, נבחר ברשימת העבודה כחבר המועצה המקומית בנימינה. בבחירות בשנת 1983 התמודד בראשות מפלגת העבודה על ראשות המועצה, אך הפסיד למועמד הליכוד מוטי קירמאיר.

בבחירות בשנת 1993 התמודד שוב בראשות מפלגת העבודה לראשות המועצה, זכה לכ-47% מהקולות, אך הפסיד שוב לקירמאיר. בבחירות בשנת 1998 התמודד בשלישית. הוא גבר על קירמאיר ועוד שני מתמודדים נוספים ונבחר לראש המועצה. הוא שימש כראש המועצה המקומית בנימינה עד שנת 2003, אז אוחדה בנימינה עם גבעת עדה הסמוכה. זמן קצר לאחר האיחוד נערכו בחירות מוניציפליות, בהן העפיל לסיבוב השני מול בני ארנס, ובסיומו גבר על ארנס בשני קולות בלבד ונבחר לראש המועצה המאוחדת בנימינה-גבעת עדה. בבחירות 2008 הפסיד לאורי דיסטניק אך נשאר חבר מועצה עד 2013.

==חיים אישיים==
היה נשוי לטובה (לבית ולדר), ניצולת השואה ילידת יאשי שברומניה. לבני הזוג נולדו שלוש בנות. בתו נירית נפטרה ממחלה בחייו. נכדתו היא הזמרת והיוצרת רז שמואלי.

==קישורים חיצוניים==

* מיכל כהן אלדן, [https://www.gfn.co.il/date/date-with-arie-zeituni/ כי האדם הוא השדה – דייט עם אריה זיתוני], באתר גפן - מגזין המושבות, 2 בפברואר 2023
* [https://www.bambi-hafakot.co.il/חיים-שכאלה-אריה-זיתוני/ אירוע בסגנון "חיים שכאלה" לרגל יום הולדתו ה-70]

==הערות שוליים==

קטגוריה:ראשי רשויות מקומיות מטעם העבודה
קטגוריה:ראשי מועצת בנימינה-גבעת עדה
קטגוריה:מזכירי מועצות פועלים
קטגוריה:ישראלים שנולדו ב-1939
קטגוריה:ישראלים שנפטרו ב-2024